wannaphong/clean_thaiwikipedia huggingface dataset:
# อิรินา อัลฟีโยโรวา
อิรินา อิวาโนวา อัลฟีโยโรวา  เป็นนักแสดงหญิงชาวรัสเซียอย่างไรก็ดีเธอถูกขึ้นบัญชีดำในยูเครนจากการสนับสนุนการผนวกไครเมียโดยสหพันธรัฐรัสเซีย

 ข้อมูลอ้างอิง
# ปริศนาล่ารหัสลับ
ปริศนาล่ารหัสลับ  เป็นละครโทรทัศน์ของเกาหลีใต้ปี ค.ศ. 2014-2015 นำแสดงโดย จี ชัง-อุก, พัก มิน-ย็อง และ ยู จี-แท ออกอากาศทางช่อง KBS2 ตั้งแต่วันที่ 8 ธันวาคม ค.ศ. 2014 ถึง 10 กุมภาพันธ์ ค.ศ. 2015 ในวันจันทร์และวันอังคาร เวลา 22:00 น. ตามเวลามาตรฐานเกาหลี จำนวน 20 ตอน

แม้ว่าละครเรื่องนี้จะได้รับเรตติ้งเพียงเล็กน้อยในประเทศบ้านเกิด แต่ก็มีฐานแฟน ๆ ในต่างประเทศและทำให้ จี ชัง-อุก เป็นที่รู้จักนอกประเทศเกาหลี

 นักแสดง 
 นักแสดงหลัก 
 จี ชัง-อุก รับบทเป็น ซอ จ็อง-ฮู/พัก บ็อง-ซู/ฮีลเลอร์
คนส่งของผิดกฎหมายที่ทำงานภายใต้นามแฝงว่า "Healer" มีชื่อเสียงในด้านความเก่งกาจในอาชีพของเขา จ็อง-ฮู ไม่เพียงแต่เพียบพร้อมไปด้วยเทคโนโลยีขั้นสูงและแฮ็กเกอร์ที่ไว้ใจได้เท่านั้น แต่ยังมีทักษะการต่อสู้ที่ยอดเยี่ยมอีกด้วย เขาจะทำภารกิจใด ๆ ยกเว้นสิ่งที่เกี่ยวข้องกับการฆาตกรรม เป้าหมายสูงสุดของเขาคือการประหยัดเงินและซื้อเกาะที่ไม่มีคนอาศัยอยู่นอกชายฝั่งปานามาและอาศัยอยู่ที่นั่นเพียงลำพัง แต่นั่นเปลี่ยนไปหลังจากได้รับคำสั่งจากลูกค้าของเขา คิม มุน-โฮ ให้ค้นหาและปกป้องหญิงสาวที่ชื่อ แช ย็อง-ชิน จากคนที่อยากให้เธอตาย แต่ภายหลังเขากลับหลงรัก ย็อง-ชิน
 พัก มิน-ย็อง รับบทเป็น แช ย็อง-ชิน/โอ จี-อัน
นักข่าวอินเทอร์เน็ตหญิงที่ฝันอยากเป็นนักข่าวในตำนาน อย่างไรก็ตาม ความฝันของเธอถูกทดสอบเมื่อเธอได้รู้ถึงอดีตที่ซ่อนเร้นของเธอในฐานะ โอ จี-อัน เด็กสาวผู้หายสาบสูญ เนื่องจากอดีตอันเลวร้ายของเธอ ย็อง-ชิน บอบช้ำจากความตื่นตระหนกทุกครั้งที่เธอเห็นความรุนแรง หลังจากนั้นเธอก็ตกหลุมรัก จ็อง-ฮู ผู้พิทักษ์ของเธอ

 การออกอากาศในต่างประเทศ 
 ออกอากาศในประเทศไทยทาง พีพีทีวี เอชดี ช่อง 36 เริ่มวันที่ 15 ตุลาคม พ.ศ. 2559 และในปี พ.ศ. 2565 ออกอากาศทางช่อง 3 เอชดี โดยใช้ชื่อว่า ไขรหัสลับ ล่าปมปริศนาเปิดผังละครช่อง 3 เดือนพฤศจิกายน จัดเต็มละครดีซีรีส์แน่นจอ
# ท่อส่งจีน-พม่า
ท่อส่งจีน-พม่า หมายถึง ท่อส่งน้ำมันและแก๊สธรรมชาติที่เชื่อมระหว่างท่าเรือน้ำลึกเจาะพยูในอ่าวเบงกอล ประเทศพม่า กับคุนหมิงในมณฑลยูนนาน ประเทศจีน ก่อสร้างตั้งแต่ปี 2552 ถึง 2556 (สำหรับท่อแก๊ส) และปี 2557 (สำหรับท่อน้ำมัน)

ท่อส่งน้ำมันมีความจุน้ำมันดิบ 12 ล้านตันต่อปี ซึ่งจะช่วยให้จีนลดการน้ำเข้าน้ำมันดิบจากตะวันออกกลางและทวีปแอฟริกา และลดการสัญจรผ่านช่องแคบมะละกา โดยจีนจะรับน้ำมันดิบไปแปรรูปเองในฉงชิ่ง มณฑลเสฉวนและมณฑลยูนนาน 

ด้านท่อส่งแก๊สธรรมชาติจะสามารถขนส่งแก๊สธรรมชาติจากบ่อนอกชายฝั่งไปยังประเทศจีนโดยมีความจุต่อปีที่คาดไว้ 12,000 ล้านลูกบาศก์เมตร โดยจะรับจากบ่อน้ำมันชเว (ในทะเลอันดามัน) เอ-1 และเอ-3 จีนจะเริ่มรับแก๊สธรรมชาติผ่านท่อดังกล่าวในเดือนเมษายน 2556 

คาดว่าโครงการนี้มีค่าใช้จ่าย 2,500 ล้านดอลลาร์สหรัฐ
# อภิชาติ ศิริสุนทร
อภิชาติ ศิริสุนทร (เกิด 25 เมษายน พ.ศ. 2512) อดีตเลขาธิการพรรคก้าวไกล อดีตสมาชิกสภาผู้แทนราษฎรแบบบัญชีรายชื่อ สังกัดพรรคก้าวไกล และพรรคอนาคตใหม่ และอดีตกรรมการบริหารพรรคสัดส่วนภาคตะวันออกเฉียงเหนือ

 ประวัติ 
อภิชาติ เกิดเมื่อวันที่ 25 เมษายน พ.ศ. 2512 ที่อำเภอเมืองขอนแก่น จังหวัดขอนแก่น เป็นบุตรนายเสถียร นางเรียน ศิริสุนทร ด้านครอบครัวสมรสกับนางอัจฉริ ศิริสุนทร (สกุลเดิม: โชควิทยานุกูล) เมื่อวันที่ 1 พฤศจิกายน พ.ศ. 2543 มีบุตร 2 คน คือ นายวีรภัทร ศิริสุนทร และนางสาวนภัส ศิริสุนทร

สำเร็จการศึกษาระดับปริญญาตรี รัฐศาสตรบัณฑิต (บริหารรัฐกิจ) จากมหาวิทยาลัยรามคำแหง และระดับปริญญาโท ศิลปศาสตรมหาบัณฑิต (การพัฒนาสังคม) จากมหาวิทยาลัยขอนแก่น

 การทำงาน 
อภิชาติ ศิริสุนทร เข้าร่วมงานการเมืองกับพรรคอนาคตใหม่ และลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 และได้รับเลือกตั้งเป็นสมัยแรก

ภายหลังพรรคอนาคตใหม่ถูกยุบ อภิชาติได้ย้ายมาสังกัดพรรคก้าวไกล และเป็นกรรมการบริหารพรรคสัดส่วนภาคตะวันออกเฉียงเหนือพรรค 'ก้าวไกล' เคาะกรรมการบริหาร เปิดตัวโลโก้ 'ลูกศรสีส้ม' ต่อมาอภิชาติได้รับตำแหน่งประธานคณะกรรมาธิการการที่ดิน ทรัพยากรธรรมชาติและสิ่งแวดล้อม‘ก้าวไกล’ เปิดตัวว่าที่ผู้สมัคร ส.ส.บึงกาฬ หวังปักหลักชัยคว้าเก้าอี้ทุกเขต ในสภาผู้แทนราษฎรไทย ชุดที่ 25 แทน พิธา ลิ้มเจริญรัตน์ เขามีบทบาทในการตรวจสอบเกี่ยวกับปัญหาที่ดินหลายแห่ง อาทิ โรงแรมศรีพันวา จังหวัดภูเก็ต'กมธ.ที่ดิน' กัดไม่ปล่อย ส่งข้อมูลให้สอบ เอกสารสิทธิที่ดิน 'ศรีพันวา' รวมถึงการอภิปรายเกี่ยวกับงบประมาณโครงการโคกหนองนาโมเดลของรัฐบาลอภิชาติ ศิริสุนทร: โครงการโคกหนองนา ใช้งบเงินกู้ แต่มีแนวโน้มไม่บรรลุผล

ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 อภิชาติได้ลงสมัครรับเลือกตั้งแบบบัญชีรายชื่อ ลำดับที่ 6 และได้รับการเลือกตั้ง ต่อมาเมื่อวันที่ 23 กันยายน พ.ศ. 2566 อภิชาติได้รับเลือกเป็นเลขาธิการพรรคแทนชัยธวัช ตุลาธน ที่ขยับขึ้นไปเป็นหัวหน้าพรรค เพื่อทำหน้าที่ผู้นำฝ่ายค้านในสภาผู้แทนราษฎร

 ประวัติการลงสมัครรับเลือกตั้ง ส.ส. 
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2562 บัญชีรายชื่อ สังกัดพรรคอนาคตใหม่ --> พรรคก้าวไกล
 การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 บัญชีรายชื่อ สังกัดพรรคก้าวไกล

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ประจำปี ๒๕๖๓, เล่ม ๑๓๘ ตอนพิเศษ ๑ ข หน้า ๙, ๒๒ มกราคม ๒๕๖๔
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย ชั้นต่ำกว่าสายสะพาย ประจำปี ๒๕๖๐, เล่ม ๑๓๔ ตอนที่ ๕๒ ข หน้า ๗๕, ๑๖ ตุลาคม ๒๕๖๐
# ดรูซ
ดรูซ ( or , พหูพจน์ ) เป็นสมาชิกกลุ่มศาสนาชาติพันธุ์คุยหลัทธิที่พูดภาษาอาหรับ ซึ่งมีถิ่นกำเนิดในเอเชียตะวันตก ชาวดรูซนับถือศาสนาดรูซที่พัฒนามาจากอิสมาอีลียะฮ์อันเป็นศาสนาอิสลามนิกายชีอะฮ์สายหนึ่ง แต่กระนั้นพวกเขาไม่ได้จัดอยู่ในกลุ่มมุสลิม ศาสนาดรูซเป็นศาสนาชาติพันธุ์กลุ่มอับราฮัมที่มีความเชื่อเอกเทวนิยมและการผสานความเชื่อ โดยอิงจากคำสอนของฮัมซะฮ์ อิบน์ อะลีและอัลฮากิม บิอัมรุลลอฮ์ รวมถึงนักปรัชญากรีกโบราณ เช่น เพลโต แอริสตอเติล พีทาโกรัสและซีโนแห่งซีเทียม ศาสนิกชนเรียกตนเองว่า "ชนผู้นับถือเทพองค์เดียว" (Al-Muwaḥḥidūn)

สาส์นแห่งปัญญา (Rasa'il al-Hikmah) เป็นคัมภีร์ที่เป็นรากฐานและหัวใจสำคัญของศาสนาดรูซ ศาสนาดรูซผสานแนวคิดอิสมาอีลียะฮ์ ศาสนาคริสต์ ไญยนิยม ลัทธิเพลโตใหม่ ศาสนาโซโรอัสเตอร์ ศาสนาพุทธ ศาสนาฮินดู ลัทธิพีทาโกรัส และปรัชญาอื่น ๆ จนเกิดเป็นความเชื่อเฉพาะตัวที่อิงอยู่บนการตีความคัมภีร์ที่เน้นย้ำบทบาทของจิตและความสัตย์จริง ชาวดรูซเชื่อในประสบการณ์พบปะกับเทพและการกลับชาติมาเกิด รวมถึงเชื่อว่าเมื่อสิ้นสุดวัฏจักรการเกิดใหม่ จิตจะไปรวมกับอนุตรจิต (al-ʻaql al-kullī)

ชาวดรูซเชื่อว่ามีผู้เผยพระวจนะเจ็ดคนในแต่ละช่วงเวลาในประวัติศาสตร์ได้แก่ อาดัม โนอาห์ อับราฮัม โมเสส พระเยซู มุฮัมมัดและมุฮัมมัด อิบน์ อิสมาอีล อัดดะรอซี ธรรมเนียมดรูซยังนับถือซัลมาน อัลฟาริซี อัล-คิฎิร (ถูกระบุเป็นเอลียาห์ผู้เกิดใหม่เป็นยอห์นผู้ให้บัพติศมาและนักบุญจอร์จ) โยบ ลูกาผู้นิพนธ์พระวรสารและคนอื่น ๆ ในฐานะผู้ชี้แนะและผู้เผยพระวจนะ นอกจากนี้ดรูซยังมีความเกี่ยวข้องกับชุอัยบ์หรือเยโธร

แม้ว่าดรูซจะพัฒนามาจากอิสมาอีลียะฮ์ แต่ชาวดรูซไม่ใช่มุสลิม ดรูซเป็นหนึ่งในกลุ่มศาสนาหลักในลิแวนต์ มีศาสนิกชนประมาณ 800,000–1,000,000 คน ชาวดรูซส่วนใหญ่อาศัยอยู่ในเลบานอน ซีเรียและอิสราเอล คิดเป็น 5.5% ของประชากรเลบานอน 3% ของซีเรียและ 1.6% ของอิสราเอล ชุมชนดรูซที่เก่าแก่และมีชาวดรูซอาศัยอยู่หนาแน่นที่สุดอยู่ที่ภูเขาเลบานอนและทางใต้ของซีเรียรอบญะบัล อัล-ดรูซ (ภูเขาแห่งดรูซ)

ชุมชนดรูซมีส่วนสำคัญในการก่อร่างประวัติศาสตร์ลิแวนต์และยังมีส่วนสำคัญในทางการเมืองภูมิภาคนั้น อย่างไรก็ตามเนื่องจากเป็นชนกลุ่มน้อยในหลายประเทศ ชาวดรูซจึงมักประสบกับการเบียดเบียนทางศาสนาบ่อยครั้งจากกลุ่มอิสลามหัวรุนแรง
# แขวงคลองเตย
คลองเตย เป็นแขวงหนึ่งของเขตคลองเตย กรุงเทพมหานคร

 ที่ตั้งและอาณาเขต 
แขวงคลองเตยตั้งอยู่ทางทิศตะวันตกของเขตคลองเตย มีอาณาเขตติดต่อกับแขวงและตำบลข้างเคียงดังนี้
 ทิศเหนือ ติตต่อกับแขวงคลองเตยเหนือ (เขตวัฒนา) มีถนนสุขุมวิทเป็นเส้นแบ่งเขต
 ทิศตะวันออก ติดต่อกับแขวงคลองตันและแขวงพระโขนง (เขตคลองเตย) มีซอยสุขุมวิท 22 (สายน้ำทิพย์) ซอยอรรถกวี ถนนพระรามที่ 4 ถนนเกษมราษฎร์ ถนนทางรถไฟสายเก่าปากน้ำ และคลองพระโขนงเป็นเส้นแบ่งเขต
 ทิศใต้ ติดต่อกับตำบลบางกอบัวและตำบลบางกะเจ้า (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันตก ติดต่อกับแขวงช่องนนทรี (เขตยานนาวา) แขวงทุ่งมหาเมฆ (เขตสาทร) และแขวงลุมพินี (เขตปทุมวัน) มีขอบทางรถไฟสายแม่น้ำฟากตะวันออกเป็นเส้นแบ่งเขต
# แขวงคลองตัน
คลองตัน เป็นแขวงหนึ่งของเขตคลองเตย กรุงเทพมหานคร

 ที่ตั้งและอาณาเขต 
แขวงคลองตันตั้งอยู่ทางตอนกลางของเขตคลองเตย มีอาณาเขตติดต่อกับแขวงข้างเคียงดังนี้
 ทิศเหนือ ติตต่อกับแขวงคลองเตยเหนือและแขวงคลองตันเหนือ (เขตวัฒนา) มีถนนสุขุมวิทเป็นเส้นแบ่งเขต
 ทิศตะวันออก ติดต่อกับแขวงพระโขนง (เขตคลองเตย) มีซอยสุขุมวิท 36 (นภาศัพท์) ซอยแสนสบาย และคูน้ำเทพธารินทร์เป็นเส้นแบ่งเขต
 ทิศใต้ ติดต่อกับแขวงคลองเตย (เขตคลองเตย) มีถนนทางรถไฟสายเก่าปากน้ำเป็นเส้นแบ่งเขต
 ทิศตะวันตก ติดต่อกับแขวงคลองเตย (เขตคลองเตย) มีถนนเกษมราษฎร์ ถนนพระรามที่ 4 ซอยอรรถกวี และซอยสุขุมวิท 22 (สายน้ำทิพย์) เป็นเส้นแบ่งเขต
# แขวงพระโขนง
พระโขนง เป็นแขวงหนึ่งของเขตคลองเตย กรุงเทพมหานคร

 ที่ตั้งและอาณาเขต 
แขวงพระโขนงตั้งอยู่ทางตะวันออกของเขตคลองเตย มีอาณาเขตติดต่อกับแขวงและตำบลข้างเคียงดังนี้
 ทิศเหนือ ติตต่อกับแขวงคลองตันเหนือและแขวงพระโขนงเหนือ (เขตวัฒนา) มีถนนสุขุมวิทเป็นเส้นแบ่งเขต
 ทิศตะวันออก ติดต่อกับแขวงพระโขนงเหนือ (เขตวัฒนา) และแขวงพระโขนงใต้ (เขตพระโขนง) มีถนนสุขุมวิท ซอยสุขุมวิท 52 (ศิริพร) และแนวเส้นตรงจากซอยสุขุมวิท 52 ไปบรรจบจุดกึ่งกลางแม่น้ำเจ้าพระยาเป็นเส้นแบ่งเขต
 ทิศใต้ ติดต่อกับตำบลบางกอบัว (อำเภอพระประแดง จังหวัดสมุทรปราการ) มีแนวกึ่งกลางแม่น้ำเจ้าพระยาเป็นเส้นแบ่งเขต
 ทิศตะวันตก ติดต่อกับแขวงคลองเตยและแขวงคลองตัน (เขตคลองเตย) มีคลองพระโขนง ถนนทางรถไฟสายเก่าปากน้ำ คูน้ำเทพธารินทร์ ซอยแสนสบาย และซอยสุขุมวิท 36 (นภาศัพท์) เป็นเส้นแบ่งเขต
# วอลเลย์บอลหญิงแชลเลนเจอร์คัพ 2022
วอลเลย์บอลหญิงแชลเลนเจอร์คัพ 2022  เป็นการแข่งขันครั้งที่ 3 ของวอลเลย์บอลหญิงแชลเลนเจอร์คัพ และเป็นการแข่งขันวอลเลย์บอลหญิงระหว่างประเทศ จำนวน 8 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลหญิงเนชันส์ลีก การแข่งขันกำหนดจัดขึ้นที่ซาดาร์, ประเทศโครเอเชีย ระหว่างวันที่ 28–31 กรกฎาคม ค.ศ. 2022

 การคัดเลือก 
ด้านล่างนี่คือ 8 ทีมที่เข้าร่วมแข่งขันแชลเลนเจอร์คัพ 2022

วิธีการคัดเลือกวันที่สถานที่จำนวนทีมที่ผ่านการคัดเลือกประเทศเจ้าภาพ8 เมษายน 2022 โลซาน1อันดับโลกยุโรป31 มีนาคม 2022 โลซาน1เอเชีย1แอฟริกา1อเมริกาใต้1อเมริกาเหนือ1ยูโรเปียนโกลเดนลีก 202225 พฤษภาคม – 19 มิถุนายน ออร์เลอ็อง1เนชันส์ลีก 202231 พฤษภาคม – 17 กรกฎาคมหลายประเทศ1รวม8

 สนามแข่งขัน 
ทุกแมตช์ ซาดาร์, ประเทศโครเอเชียKrešimir Ćosić Hallความจุ: 8,500280px

 รอบแพ้คัดออก 
 เวลาการแข่งขันในท้องถิ่น (UTC+02:00)

รอบก่อนรองชนะเลิศ
|}

1.ทีมชาติแคเมอรูนขอถอนตัวออกจากการแข่งขันเนื่องจากไม่สามารถขอวีซ่าเข้าประเทศโครเอเชียได้ ทีมชาติแคเมอรูนจึงถูกปรับแพ้ทำให้ทีมชาติปวยร์โตรีโกเป็นฝ่ายชนะ 3–0

รอบรองชนะเลิศ
|}

รอบชิงอันดับที่ 3
|}

รอบชิงชนะเลิศ
|}

 อันดับการแข่งขัน 

อันดับทีม45678
 ผ่านการคัดเลือกเข้าแข่งขัน วอลเลย์บอลเนชันส์ลีก 2023
# แขวงสวนหลวง
สวนหลวง เป็นแขวงในเขตสวนหลวง กรุงเทพมหานคร

 ที่ตั้งและอาณาเขต 
แขวงสวนหลวงครอบคลุมพื้นที่ทางทิศตะวันตกของเขตสวนหลวง มีอาณาเขตติดต่อกับแขวงข้างเคียงดังนี้
 ทิศเหนือ ติตต่อกับแขวงบางกะปิ (เขตห้วยขวาง) และแขวงหัวหมาก (เขตบางกะปิ) มีคลองแสนแสบและคลองกะจะเป็นเส้นแบ่งเขต
 ทิศตะวันออก ติดต่อกับแขวงพัฒนาการ (เขตสวนหลวง) มีคลองลาว คลองหัวหมาก และคลองจวนเป็นเส้นแบ่งเขต
 ทิศใต้ ติดต่อกับแขวงอ่อนนุช (เขตสวนหลวง) มีคลองประเวศบุรีรมย์และคลองพระโขนงเป็นเส้นแบ่งเขต
 ทิศตะวันตก ติดต่อกับแขวงพระโขนงเหนือและแขวงคลองตันเหนือ (เขตวัฒนา) มีคลองตันเป็นเส้นแบ่งเขต

 การคมนาคม 
ทางสายหลักในพื้นที่แขวงสวนหลวง ได้แก่
 ถนนพระราม 9
 ถนนพัฒนาการ
 ถนนรามคำแหง
 ถนนสุขุมวิท 71 (ปรีดี พนมยงค์)
 ถนนกำแพงเพชร 7
 ซอยพระราม 9 ซอย 39/1
 ซอยพัฒนาการ 25
 ทางพิเศษศรีรัช
 ทางพิเศษฉลองรัช

ส่วนทางสายรองและทางลัดในพื้นที่แขวง ได้แก่
 ซอยเสรี 9
 ซอยพัฒนาการ 20 (สวนหลวง)
 ซอยพัฒนาการ 30 (หมู่บ้านปัญญา)
 ซอยพัฒนาการ 32 (มูซอ)
 ซอยพัฒนาการ 38 (เจริญพัฒนา)
 ซอยอ่อนนุช 17 (สวนหลวง)
# Quercus suber
Quercus suber หรือชื่อสามัญ โอ๊กก๊อก  เป็นโอ๊กไม่ผลัดใบขนาดกลาง เป็นแหล่งที่มาหลักของไม้ก๊อกที่ใช้ทำที่ปิดขวดไวน์และอื่น ๆ เช่น ใช้ทำเป็นพื้น และใช้ทำเป็นเป็นแกนของลูกคริกเกต มีถิ่นกำเนิดในยุโรปตะวันตกเฉียงใต้และแอฟริกาตะวันตกเฉียงเหนือ ในบริเวณเมดิเตอร์เรเนียน โอ๊กก๊อกเป็นสปีชีส์โบราณและมีการพบซากฟอสซิลที่สามารถย้อนได้ถึงยุคเทอร์เชียรี

โอ๊กก๊อกเป็นพืชทนแล้งและต้องการคุณภาพดินน้อย ป่าไม้ก๊อกเป็นที่อยู่อาศัยของสัตว์และพืชนานาชนิด เนื่องจากจุกก๊อกถูกแทนที่ด้วยวัสดุอื่น ๆ เช่นฝาขวดมากขึ้น ป่าเหล่านี้จึงมีความเสี่ยงเนื่องจากเป็นส่วนหนึ่งของภูมิทัศน์ทางวัฒนธรรม และสัตว์บางชนิด เช่น ลิงซ์สเปน กำลังเสี่ยงต่อการสูญพันธุ์

 การใช้ 
มีการปลูกต้นโอ๊กก๊อกเพื่อผลิตไม้ก๊อกในหลายประเทศในแถบเมดิเตอร์เรเนียน ศูนย์การผลิตไม้ก๊อกอยู่ทางตอนใต้ของโปรตุเกส (คิดเป็น 50% ของการผลิตทั้งหมด) และทางตอนใต้ของสเปน ซึ่งมีการปลูกต้นไม้ความสูงต่ำที่มียอดขนาดใหญ่และกิ่งก้านที่แข็งแรงในพื้นที่ขนาดกว้าง ซึ่งให้ผลผลิตไม้ก๊อกที่สูงสุด สถานที่สำหรับปลูกต้นโอ๊กก๊อกนี้เรียกว่า มุนตาดุช ในโปรตุเกส และ เดเอซัส ในสเปน ซึ่งมีคุณค่าอย่างยิ่งในแง่ของความหลากหลายทางชีวภาพและมรดกทางวัฒนธรรม

ไม้ก๊อกส่วนใหญ่จะใช้สำหรับการผลิตจุกไวน์ รวมถึงการใช้เป็นฉนวนความร้อนและเสียง, กระดาษก๊อก, ลูกขนไก่แบดมินตัน, ลูกคริกเกต, ที่จับคันเบ็ด, อุปกรณ์พิเศษสำหรับอุตสาหกรรมอวกาศ และสำหรับการใช้งานทางเทคนิคอื่น ๆ (ซึ่งรวมถึงวัสดุผสม พื้นรองเท้า วัสดุปูพื้น) การผลิตจุกขวดเป็นสัดส่วนประมาณ 70% ของมูลค่าเพิ่มในการเก็บเกี่ยวไม้ก๊อก อย่างไรก็ตามจำนวนโอ๊กก๊อกลดลงอย่างมีนัยสำคัญในยุโรปตะวันตกเฉียงใต้ เนื่องจากจุกก๊อกธรรมชาติถูกแทนที่ด้วยพลาสติกหรือแผ่นโลหะ ซึ่งเป็นอันตรายต่อความหลากหลายทางชีวภาพในพื้นที่เหล่านี้

นอกจากใช้ไม้ก๊อกแล้ว ก็ยังใช้เปลือกโอ๊กก๊อกซึ่งมีแทนนินที่สามารถสกัดได้ประมาณร้อยละสิบสอง นอกจากนี้ ลูกโอ๊กยังใช้เป็นอาหารในการเลี้ยงสุกร ต้นไม้หนึ่งต้นสามารถให้ลูกโอ๊กได้  ต่อปี
# เนอ์แมโทลลอฮ์ แนซีรี
เนอ์แมโทลลอฮ์ แนซีรี (4 สิงหาคม พ.ศ. 2454 ― 15 กุมภาพันธ์ พ.ศ. 2522) เป็นนักการเมืองและทหารชาวอิหร่านซึ่งดำรงตำแหน่งผู้อำนวยการสำนักข่าวกรองและความมั่นคงแห่งชาติ (ซอวอก) ระหว่าง พ.ศ. 2508 ถึง พ.ศ. 2521 และเขาได้ดำรงตำแหน่งรองนายกรัฐมนตรีอีกตำแหน่งหนึ่งด้วย

พระเจ้าชาห์ทรงปลดแนซีรีจากตำแหน่งในเดือนมิถุนายน พ.ศ. 2521 โดยให้นอเซร์ โมแฆดแดม เข้ารับตำแหน่งสืบแทน แนซีรีถูกส่งไปเป็นเอกอัครราชทูตในประเทศปากีสถาน จากนั้นถูกเรียกตัวกลับและถูกจับในเดือนพฤศจิกายน พ.ศ. 2521 และเขาถูกยิงประหารชีวิตทันทีหลังการปฏิวัติอิหร่านประสบผลสำเร็จในวันที่ 15 กุมภาพันธ์ พ.ศ. 2522
# ตำบลแรเมชก์
แรแมชก์  เป็นตำบลในอำเภอชอฮ์ดอดโฆดอ เทศมณฑลแกลเอเยแกนจ์ จังหวัดเคร์มอน ประเทศอิหร่าน แบ่งออกเป็น 47 หมู่บ้าน จากสำมะโน พ.ศ. 2549 หมู่บ้านนี้มีประชากร 8,957 คนใน 2,016 ครัวเรือน
# วอลเลย์บอลชายแชลเลนเจอร์คัพ 2022
วอลเลย์บอลชายแชลเลนเจอร์คัพ 2022  เป็นการแข่งขันครั้งที่ 3 ของวอลเลย์บอลชายแชลเลนเจอร์คัพ และเป็นการแข่งขันวอลเลย์บอลชายระหว่างประเทศ จำนวน 8 ทีม ซึ่งการแข่งขันนี้จะทำหน้าที่เป็นการคัดเลือกทีมเข้าแข่งขันวอลเลย์บอลชายเนชันส์ลีก การแข่งขันกำหนดจัดขึ้นที่โซล, ประเทศเกาหลีใต้ ระหว่างวันที่ 28–31 กรกฎาคม ค.ศ. 2022

 การคัดเลือก 
ด้านล่างนี่คือ 8 ทีมที่เข้าร่วมแข่งขันแชลเลนเจอร์คัพ 2022

วิธีการคัดเลือกวันที่สถานที่จำนวนทีมที่ผ่านการคัดเลือกประเทศเจ้าภาพ8 เมษายน 2022 โลซาน1ยูโรเปียนโกลเดนลีก 202128 พฤษภาคม – 20 มิถุนายน 2021 คอร์ทไรค์1อันดับโลกเอเชีย31 มีนาคม 2022 โลซาน1แอฟริกา1อเมริกาใต้1อเมริกาเหนือ1ยูโรเปียนโกลเดนลีก 202225 พฤษภาคม – 19 มิถุนายน 2022 วาราชดีน1เนชันส์ลีก 20227 มิถุนายน – 10 กรกฎาคม 2022หลายประเทศ1รวม8

สนามแข่งขัน
ทุกแมตช์ โซล, ประเทศเกาหลีใต้Jamsil Students' Gymnasiumความจุ: 7,500 

 รอบแพ้คัดออก 
 เวลาการแข่งขันในท้องถิ่น (UTC+09:00)

รอบก่อนรองชนะเลิศ

|}

รอบรองชนะเลิศ

|}

รอบชิงอันดับที่ 3

|}

รอบชิงชนะเลิศ

|}

 อันดับการแข่งขัน 

อันดับทีม45678
 ผ่านการคัดเลือกเข้าแข่งขัน วอลเลย์บอลเนชันส์ลีก 2023
# เดนนิส วิลลานูเอวา
เดนนิส วิลลานูเอวา เกิดเมื่อวันที่ 28 เมษายน พ.ศ. 2535 เป็นนักฟุตบอลชาวฟิลิปปินส์ เล่นในตำแหน่งกองกลาง เขาเคยค้าแข้งให้กับหลานสโมสรในไทย เช่น นครราชสีมา, พีที ประจวบ และ โปลิศ เทโร
# ข้าคือกรู้ท
ข้าคือกรู้ท  เป็นละครแอนิเมชันชุดทางโทรทัศน์อเมริกันเรื่องใหม่ที่สร้างโดยไรอัน ลิตเติล สำหรับบริการสื่อส่งผ่านสัญญาณต่อเนื่องดิสนีย์+ โดยอิงจากตัวละคร กรู้ท จากมาร์เวลคอมิกส์ เป็นตัวละครเด่นจากจักรวาลภาพยนตร์มาร์เวล (เอ็มซียู) ซีรีส์นี้เป็นเรื่องสั้นที่ผลิตโดยมาร์เวลสตูดิโอส์ โดยลิตเติลทำหน้าที่เป็นหัวหน้าผู้เขียนบทและกำกับโดย คริสเตน เลอปอร์

ข้าคือกรู้ทได้รับการประกาศในเดือนธันวาคม ค.ศ. 2020 การผลิตแอนิเมชันภาพถ่ายเสมือนจริงของซีรีส์ได้เริ่มในเดือนสิงหาคม ค.ศ. 2021 โดยลิตเติลและเลอปอร์ได้รับการประกาศในฐานะผู้เขียนบทและผู้กำกับตามลำดับ เมื่อเดือนพฤศจิกายน ค.ศ. 2021

ข้าคือกรู้ท มีกำหนดจะเปิดตัวหนังสั้น 5 เรื่องในดิสนีย์+ พร้อมกันในวันที่ 10 สิงหาคม ค.ศ. 2022 โดยเป็นส่วนหนึ่งของระยะที่สี่ของเอ็มซียู

 กำหนดฉาย 
ข้าคือกรู้ท มีกำหนดฉายหนังสั้น 5 เรื่องในดิสนีย์+ พร้อมกันในวันที่ 10 สิงหาคม ค.ศ. 2022 จะเป็นส่วนหนึ่งของระยะที่สี่ของเอ็มซียู
# แทบิน
แดนนี อิม (เกิด 6 พฤษภาคม ค.ศ. 1980) หรือชื่อในวงการคือ แทบิน  เป็นนักร้องและพิธีกรรายการโทรทัศน์ชาวเกาหลี–อเมริกัน เขาเปิดตัวในฐานะสมาชิกของวงดนตรีฮิปฮอป วันไทม์ (1TYM) เมื่อปี 1998 และออกอัลบัมเดี่ยวชุดแรกในปี 2004 นอกจากนั้นเขายังเป็นพิธีกรรายการทอล์กโชว์ทางเอ็มเน็ตอเมริกันอย่าง แดนนีฟรอมแอล.เอ. ในปี 2012

 ชีวิตช่วงแรก 
แดนนี อิม เติบโตในไดมอนด์บาร์ รัฐแคลิฟอร์เนีย เขาเข้าเรียนที่โรงเรียนมัธยมปลายไดมอนด์บาร์ ร่วมกับเพื่อนของเขา เท็ดดี พัก สมาชิกในอนาคตแห่งวงวันไทม์ และจบการศึกษาในปี 1996 อิมเดินทางไปเกาหลีใต้กับพักเพื่อออดิชันกับวายจีเอนเตอร์เทนเมนต์ ซึ่งพวกเขาผ่านการคัดเลือกและได้เซ็นสัญญากับต้นสังกัดดังกล่าว หลังจบการศึกษา เขาย้ายไปเกาหลีใต้เพื่อสานฝันงานดนตรี

 วันไทม์ 
อิมเปิดตัวเป็นนักร้องในปี 1998 ในฐานะสมาชิกของวงดนตรีฮิปฮอป วันไทม์ (1TYM) ด้วยอัลบัม วันไทม์ฟอร์ยัวร์มายด์ กลายเป็นหนึ่งในอัลบัมที่ขายดีที่สุดแห่งปีและได้รับรางวัลใหญ่หลายรางวัล

วันไทม์ประกาศหยุดพักงานในปี 2006 เนื่องจากการเกณฑ์ทหารของสมาชิก จินฮวัน และแสดงเป็นครั้งสุดท้ายในปี 2008 หลังเป็นแขกรับเชิญให้กับบิกแบงในคอนเสิร์ต สแตนอัป ที่ประเทศญี่ปุ่น

 ผลงานเพลง 
 สตูดิโออัลบัม 
 ชื่อ รายละเอียด ตำแหน่งสูงสุด ยอดขาย เกาหลี แทบินออฟวันไทม์ ออกจำหน่าย: 10 มิถุนายน 2004
 สังกัด: วายจีเอนเตอร์เทนเมนต์, แฟตด็อก
 รูปแบบ: ซีดี, ตลับเทป 10 
เกาหลีใต้: 31,370
# พระราชลัญจกรแห่งญี่ปุ่น
พระราชลัญจกรแห่งญี่ปุ่น  เป็นหนึ่งในตราประทับแห่งชาติ และเป็นตราประทับอย่างเป็นทางการของจักรพรรดิญี่ปุ่น

 ลักษณะ 
พระราชลัญจกรญี่ปุ่นเป็นทรงสี่เหลี่ยม จารึกด้วยลายมือตราประทับอักษร 天皇御璽 ("พระราชลัญจกรแห่งองค์พระจักรพรรดิ") ในแนวตั้งโดยอักษรฝั่งขวามือประกอบด้วยตัวอักษร 天皇 (เท็นโน, "พระจักรพรรดิ") และทางฝั่งซ้ายมือประกอบด้วยอักษร 御璽 (เกียวจิ, "บัลลังก์แห่งองค์พระจักรพรรดิ")

พระราชลัญจกรแห่งญี่ปุ่นปัจจุบันทำด้วยทองแท้ ยาว 3 ซุง (ประมาณ 9 ซ.ม.) และมีน้ำหนัก 4.5 กิโลกรัม ผู้จารึกพระราชลัญจกรคือ ริเกโด อาเบอิ (安部井 櫟堂; Abei Rekido) จากเกียวโต ในปี 1874 (ปีเมจิที่ 7) เขาได้รับหน้าที่ให้ผลิตตราแผ่นดินของญี่ปุ่นภายใน 1 ปี โดยเขาได้ใช้หมึกชาดจอแสที่ผลิตโดยกรมการพิมพ์แห่งชาติ ในกรณีที่พระราชลัญจกรไม่ได้นำไปใช้นั้นจะถูกเก็บไว้ในกระเป๋าหนัง

 การใช้ 
พระราชลัญจกรแห่งญี่ปุ่นจะนำไปประทับตราในพระราชกฤษฎีกา, ประกาศพระบรมราชโองการในกฎหมาย, คำสั่งคณะรัฐมนตรี, สนธิสัญญา, เอกสารประกอบการให้สัตยาบัน (กฎหมายระหว่างประเทศ), การรับรองสาส์นตราตั้ง, เอกสารให้ออกจากราชการ, หนังสือมอบอำนาจ, หนังสือเสนอชื่อกงสุลกิตติมศักดิ์ (consular commission), เอกสารอนุญาตให้กงสุลต่างประเทศปฏิบัติหน้าที่, หนังสือแต่งตั้งหรือขับออกของข้าราชการซึ่งการแต่งตั้งนั้นจำเป็นที่จะต้องให้จักรพรรดิเป็นผู้รับรอง, หนังสือแต่งตั้ง, เอกสารราชการที่ออกโดยนายกรัฐมนตรีและประธานศาลสูงสุดรวมถึงการให้ออกจากราชการ

การเปลี่ยนรัชกาลในประเทศญี่ปุ่น ค.ศ. 2019 นั้นปรากฏให้เห็นพระราชลัญจกรพร้อมด้วยตราแผ่นดินและไตรราชกกุธภัณฑ์ถึงสองครั้งในระหว่างพระราชพิธี: ระหว่างการสละราชสมบัติของสมเด็จพระจักรพรรดิอากิฮิโตะในวันที่ 30 เมษายน และระหว่างการขึ้นครองราชย์ของสมเด็จพระจักรพรรดินารูฮิโตะในวันที่ 1 พฤษภาคม จางวางใหญ่นำพระราชลัญจกรและตราแผ่นดินไปยังโถงต้นสนในพระราชวังหลวงที่ซึ่งจะนำไปวางไว้บนโต๊ะรับรองใกล้องค์พระจักรพรรดิ

หากพระราชลัญจกรหรือตราแผ่นดินถูกนำไปผลิตซ้ำ ผู้ผลิตต้องรับโทษทางอาญาให้ทำงานหนัก (penal servitude) อย่างน้อย 2 ปีหรือมากกว่าตามความในวรรคแรกของมาตรา 164 แห่งประมวลกฎหมายอาญา
# เอคโค
เอคโค  เป็นละครชุดทางโทรทัศน์อเมริกันที่สร้างโดย แมริออน ดาเยอร์ สำหรับบริการสตรีมมิ่งดิสนีย์+ โดยอิงจากตัวละครมาร์เวลคอมิกส์ที่มีชื่อเดียวกัน มีจุดมุ่งหมายเพื่อเป็นส่วนหนึ่งของซีรีส์ทางโทรทัศน์ในจักรวาลภาพยนตร์มาร์เวล (MCU) ที่ผลิตโดยมาร์เวลสตูดิโอส์ ซึ่งมีความต่อเนื่องร่วมกับภาพยนตร์ของแฟรนไชส์และเป็นภาคแยกจากซีรีส์เรื่อง ฮอคอาย (2021) ดาเยอร์ทำหน้าที่เป็นหัวหน้านักเขียนบท

อลาควอ คอกซ์กลับมารับบท มายา โลเปซ / เอคโค จากเรื่อง ฮอคอาย โดยมี วินเซนต์ โดนอฟรีโอ และ ชาร์ลี ค็อกซ์ นำแสดงด้วย การพัฒนาซีรีส์เริ่มขึ้นในเดือนมีนาคม พ.ศ. 2564 โดย อีตัน และ เอมิลี โคเฮน เป็นหัวหน้าผู้เขียนบทร่วมกับ อลาควอ คอกซ์ ซีรีส์นี้ได้รับการประกาศอย่างเป็นทางการในเดือนพฤศจิกายน พ.ศ. 2564 และได้มีการเปิดเผยว่า ดาเยอร์ทำหน้าที่เป็นผู้เขียนบทของซีรีส์ ภายในเดือนมีนาคม พ.ศ. 2565 ซิดนีย์ ฟรีแลนด์ถูกกำหนดให้เป็นผู้กำกับ การถ่ายทำเริ่มขึ้นในปลายเดือนเมษายนและจะสิ้นสุดจนถึงเดือนกันยายน พ.ศ. 2565 ในเขตมหานครแอตแลนตา รวมทั้งแอตแลนต้า เมืองพีชทรี โซเชียลเซอร์เคิล และแกรนท์วิลล์ รัฐจอร์เจีย

เอคโค คาดว่าจะฉายในปี พ.ศ. 2566

 กำหนดฉาย 
เอคโค คาดว่าจะเปิดตัวในดิสนีย์+ ในปี ค.ศ. 2023
# ขั้วฟ้าของผม
ขั้วฟ้าของผม (อังกฤษ :Sky in Your Heart The Series) เป็นละครชุดทางโทรทัศน์ของไทยในปี พ.ศ.2565 นำแสดงโดย จิรกิตติ์ ถาวรวงศ์ (เมฆ) และ จิรันธนิน ตรัยรัตนยนต์ (มาร์ค) สร้างจากนิยายเรื่อง ขั้วฟ้าของผม โดยนักเขียนนามปากกาว่า peachhplease

กำกับการแสดงโดย ศิวัจน์ สวัสดิ์มณีกุล อำนวยการผลิตโดยจีเอ็มเอ็มทีวี ร่วมกับ สตูดิโอ วาบิ ซาบิ เปิดตัวครั้งแรกในงาน GMMTV 2022:BORDERLESS ในวันที่ 1 ธันวาคม ปีพ.ศ. 2564 ซึ่งเป็นหนึ่งโปรเจ็กต์ซีรีส์ Star&Sky แล้วแต่ดาว | ขั้วฟ้าของผม โดยขั้วฟ้าของผมจะออกอากาศหลังจากแล้วแต่ดาวจบลงในวันที่ 27 พฤษภาคม พ.ศ. 2565 และขั้วฟ้าของผมจะออกอากาศครั้งแรกในวันที่ 3 มิถุนายน พ.ศ.2565 ทางช่องจีเอ็มเอ็ม 25 เวลา 20:30 น. (ตามเวลาไทย) และย้อนหลังทางแอปพลิเคชันวิว ในเวลา 22:30 น.

 เรื่องย่อ 
เรื่องราวของหมอหนุ่มอย่าง "ขั้วฟ้า" (จิรกิตติ์ ถาวรวงศ์) ที่ต้องจำใจขึ้นไปเป็นหมอจิตอาสาบนดอย จนได้พบกับ "ปริ๊นซ์" (จิรันธนิน ตรัยรัตนยนต์) ครูจิตอาสาที่อยู่ประจำที่นั่น ทั้งคู่ไม่ชอบขี้หน้ากันตั้งแต่แรกเจอ ด้วยนิสัยที่ต่างกันสุดขั้ว ทำให้ทั้งสองทะเลาะกันบ่อยครั้งแต่ยิ่งทะเลาะกันยิ่งทำให้พวกเขาต่างเข้าใจซึ่งกันและกัน พร้อมๆกับความสัมพันธ์ที่ก่อตัวขึ้นบนบรรยากาศอันอบอุ่นบนดอย

 นักแสดงและบทบาท 
 นักแสดงหลัก 
จิรกิตติ์ ถาวรวงศ์ (เมฆ) รับบท ขั้วฟ้า
จิรันธนิน ตรัยรัตนยนต์ (มาร์ค) รับบท ปริ๊นซ์
 นักแสดงสมทบ 
อาเชน ไอย์ดึน (จุง) รับบท คาบคลื่น
ณัฎฐ์ฐชัย บุญประเสริฐ (ดัง) รับบท ดาวเหนือ
วีรยุทธ จันทร์สุข (อาร์ม) รับบท เมษา
ชินรัฐ สิริพงษ์ชวลิต (ไมค์) รับบท เจเจ
จิรกิตติ์ คูอาริยะกุล (ท็อปแท็ป) รับบท อู๋
ณภัทร พัชรชวลิต (อั๋น) รับบท ซินเซีย
สุรีย์ญะเรศ ยะคะเรศ (พริกขิง) รับบท ยะหยา
นักแสดงรับเชิญ
สุพจน์ จันทร์เจริญ (ลิฟท์) รับบท ผู้ใหญ่บ้าน
อรอนงค์ ปัญญาวงศ์ (อร) รับบท แม่ของปริ๊นซ์

 เรตติง 
ในตารางด้านล่างนี้  แสดงถึงเรตติงที่ต่ำที่สุดและ  แสดงถึงเรติงที่สูงที่สุด
+ตอนที่เวลาออกอากาศ
(UTC+07:00)วันที่ออกอากาศค่าเฉลี่ยอ้างอิง1ทุกวันศุกร์
เวลา 20:30 น.3 มิถุนายน พ.ศ. 2565210 มิถุนายน พ.ศ. 2565317 มิถุนายน พ.ศ. 25650.137424 มิถุนายน พ.ศ. 256551 กรกฎาคม พ.ศ. 25650.12668 กรกฎาคม พ.ศ. 25650.171715 กรกฎาคม พ.ศ.25650.118822 กรกฎาคม พ.ศ. 25650.162ค่าเฉลี่ยรวม

 เพลงประกอบซีรีส์ 
+ชื่อเพลงชื่อภาษาอังกฤษศิลปินอ้างอิงท้องฟ้ากับแสงดาวStar&Skyธนวิณ ธีรโพสุการ (หลุยส์)กลางทางOur Wayจิรกิตติ์ ถาวรวงศ์(เมฆ)
# วิกฤตสภาพภูมิอากาศ
วิกฤตสภาพภูมิอากาศ หมายถึงภาวะโลกร้อนและผลกระทบของการเปลี่ยนแปลงสภาพภูมิอากาศ

คำนี้ใช้เพื่ออธิบายภัยคุกคามจากภาวะโลกร้อนที่มีต่อโลก และเพื่อกระตุ้นการบรรเทาการเปลี่ยนแปลงสภาพภูมิอากาศในเชิงรุก
 ตัวอย่างเช่นในวารสารวิชาการ 2019 warning on climate change and 2021 update ซึ่งได้รับการรับรองโดยนักวิทยาศาสตร์กว่า 11,000 คนทั่วโลก ระบุว่า "วิกฤติสภาพภูมิอากาศมาถึงแล้ว" และ "ความพยายามที่จะอนุรักษ์ชีวมณฑล มีความจำเป็นมากเพื่อหลีกเลี่ยงความทุกข์ทรมานอันเลวร้าย อันเนื่องมาจากวิกฤตสภาพภูมิอากาศ"

การศึกษาพบว่าคำนี้ช่วยกระตุ้นการตอบสนองทางอารมณ์ที่มากขึ้นในการสื่อถึงความรู้สึกเร่งด่วน เร่งรีบ  แต่การใช้คำนี้อาจก่อให้เกิดความตื่นตระหนกให้แก่ผู้ฟังได้ และอาจทำให้เกิดผลเสียตามมาอันเนื่องมาจากการรับรู้และการพูดที่เกินจริงของผู้ตื่นตระหนก

 คำจำกัดความ 
ในบริบทของการเปลี่ยนแปลงสภาพภูมิอากาศ ปิแอร์ มูเคอิบีร์ ศาสตราจารย์ด้านวอเตอร์ฟิวเจอร์สแห่งมหาวิทยาลัยเทคโนโลยีซิดนีย์กล่าวว่า คำว่า วิกฤต คือ "จุดหรือสถานการณ์ที่สำคัญซึ่งอาจชี้ขาดจุดเปลี่ยนที่อาจนำไปสู่ จุดพลิกผันในระบบภูมิอากาศ ซึ่งเป็นสถานการณ์ที่ไม่เคยเกิดขึ้นมาก่อน" คำจำกัดความในพจนานุกรมระบุว่า "วิกฤต" ในบริบทนี้หมายถึง "จุดเปลี่ยนหรือสภาวะของความไม่มั่นคงและอันตราย" และบอกเป็นนัยว่า "จำเป็นต้องดำเนินการในตอนนี้ มิฉะนั้น ผลที่ตามมาจะเป็นหายนะ"
อีกคำจำกัดความหนึ่งทำให้คำศัพท์แตกต่างจากคำว่า "ภาวะโลกร้อน" และ "การเปลี่ยนแปลงสภาพภูมิอากาศ" เป็นคำจำกัดความว่า "วิกฤตสภาพภูมิอากาศเป็นผลกระทบด้านลบต่าง ๆ ที่รับผลกระทบทำให้เกิดภัยคุกคามต่อโลกของเรา โดยเฉพาะอย่างยิ่งเมื่อสิ่งเหล่านี้ ส่งผลกระทบโดยตรงต่อมนุษยชาติ"